*Proiect*

**H O T Ă R Î R E**

**cu privire la cantitatea minimă obligatorie a rezervelor de combustibil necesară centralelor electrice pe bază de combustibili fosili**

**nr. \_\_\_\_\_\_\_din \_\_\_\_\_\_\_\_\_\_\_\_\_\_\_\_\_ 2017**

În temeiul art. 4, al. (1), litera h) și art. 23, al. (2) din Legea nr. 107 din 27 mai 2016 cu privire la energia electrică (Monitorul Oficial al Republicii Moldova, 2016, nr.193-203, art. 413) şi art. 21, al. (3) din Legea nr. 92 din 29 mai 2014 cu privire la energia termică şi promovarea cogenerării (Monitorul Oficial al Republicii Moldova, 2014, nr. 178-184, art. 415),

Guvernul **HOTĂRĂȘTE**:

1. Se stabilește cantitatea minimă obligatorie a rezervelor de combustibil (păcură) necesară centralelor electrice pe bază de combustibil fosili pentru a asigura securitatea furnizării energiei în situații excepționale și de avarie, după cum urmează:

a) Societatea pe Acţiuni „TERMOELECTRICA” - stocuri de rezervă în mărime de 26,2 mii tone, dintre care Sursa 1 – 19,2 mii tone și Sursa 2 –
7,0 mii tone.

b) Societatea pe Acţiuni „Centrala Electrică de Termoficare Nord, municipiul Bălţi” - stocuri de rezervă în mărime de 8,0 mii tone.

2. Ministerul Economiei, în calitate de acţionar majoritar în cadrul Societății pe Acţiuni „TERMOELECTRICA” și a Societății pe Acţiuni „Centrala Electrică de Termoficare Nord, municipiul Bălţi”, va coordona şi monitoriza activitatea întreprinderilor prin intermediul organelor de conducere şi reprezentanţilor săi în organele de conducere ale societăţii, în vederea creării de către acestea a rezervelor de păcură stabilite în punctul 1 din prezenta hotărâre.

|  |  |
| --- | --- |
| **PRIM-MINISTRU** | **Pavel FILIP** |
| **Contrasemnează:**  |  |
| **Viceprim-ministru, ministrul economiei** | **Octavian Calmîc** |

**Nr. \_\_\_\_\_\_\_\_\_. Chişinău, \_\_\_\_\_\_\_\_\_\_\_\_\_\_\_\_\_\_\_\_\_ 2017.**